De cordis. Costume de cordis et polanis et minagium omnino sunt comitis, exceptis illis que sunt de Sanctis Germano et Juliano. De roagio et plaintagio. Roagium et plaintagium sunt comitis, episcopi et vicecomitis. Et in hoc roagio et plaintagio comes unum denarium, episcopus unum denarium, et vicecomes unum obol. percipiunt. Clerici, milites, religiosi non debent roagium, plaintagium nec minagium nisi modiant. Si vero modiant, debent de modio I ob. De plaintagio et minagio de illis qui sunt de villa et extra. Omnes, tam foranei quam de villa, qui adducunt vinum ad portum ville, dolium debet VI den. quatuor den. pro polenagio et duos d. pro minagio. Poulenagium illorum qui sunt de foris et de villa. Omnibus diebus quibus aliquis ducit ad ripam, polanus debet IV den. et ille de villa qui non habebit aisamenta sua nil debet. De quadrigis. Cadrige que vadunt extra villam onerate debent quelibet decem den. et obol., videlicet sex den. de poulenagio, duos denarios de minagio et duos denarios et obolum de roagio; excepto illo qui est de villa, qui nihil debet de polanagio si habeat aisamenta sua. De dolio ducere de una domo ad aliam. Quodlibet dolium ductum de una domo in aliam super quadrigam, debet octo denarios, nisi habuerit aisamentum; et si habuerit aisamentum, non debet preter quatuor denarios. Et si ductum fuerit per terram debet quatuor denarios. Clerici, religiosi et milites debent poulenagium, nisi habeant aisamenta. Dolium ductum extra villam causa bibendi, illius cujus est et possit fiduciare quod sit de subtus duos modios et dimidium, immune est; si fuerit de duobus modiis et dimidio et ultra, debet sex denarios de poulenagio; et si emptum fuerit, debet roagium et minagium cujuscumque modiationis sit, et poulenagium nisi oneratum fuerit ad situlam super axem. Et si oneratum fuerit ad situlam super axem, debet roagium, minagium absque poulenagio. Totagium quod est totum comitis quittum draperiorum. Quilibet draperius qui tenuerit mulierem annum et diem, debet quatuor ulnas de buriau comiti. Die sabbati ante festum B. Andree, debet nuntiare pagam, et die sabbati solvere. Et in hoc totagio habet Miles de Villa-Ferreoli et soror ejus undecim ulnas, janitor castelli Autiss. quinque ulnas et dimidiam, prepositus comitis quatuor ulnas, panetarius comitis Autissiod. quatuor ulnas. De vinagio et pissonagio draperiorum Autiss. Quilibet draperius debet comiti XII denarios de vinagiare, solvendos ad festum S. Remigii, et sex denarios de pissonagio ad mediam Quadragesimam. De vinagio et dissonagio pellipariorum. Quilibet pelliparius qui tenuerit mulierem per annum et diem, debet ad festum S. Remigii XII den de vinagio, et sex den. de pissonagio ad mediam Quadragesimam. De illis qui portant ad collum. Omnes qui portant ad collum sunt immunes de obolo sabbati, exceptis sex sabbatis et nundinis kal. maii, sed debent XII den. de vinagio, et VI den. de pissonagio. De vinagio et pissonagio saunariorum. Omnes saunarii qui vendunt sal in archis et in grenariis, debent XII den. de vinagio et sex den. de pissonagio, terminis predictis. De illis qui portant ad pois. Omnes de villa portantes ad pois, debent XVIII denarios, solvendos ad libitum a festo B. Marie-Magdalene in antea. Illi qui debent predictos XVIII den. pro vinagio et pissonagio sunt liberi de dictis XVIII den. Coustume illorum qui textunt pannos. Omnia misteria textorum debent quodlibet XII den. comiti, et illa de sago et de tapetis VI den. solvendos ad festum B. Marie-Magdalene. Si aliquis homo haberet XX misteria ad texandum pannos, deberet quodlibet summam supradictam, scilicet de misterio, sago et tapetis sex den. et de misterio ad pannos XII den. Et si nihil vendiderint infra festum Magdalene ad quod debuissent solvi, sicuti de cotagio panetariorum et de. . . . . . et invenirentur vendentes quindecim dies post terminum prenominatum nihil persolverent usque ad alium annum. De magno pondere Autissiodorensi. Magnum pondus Autiss. est ligium comitis. Quicumque ponderat centum, debet duos denarios; id est, unum denarium a venditore, et alium ab emptore, et quarteronus debet unum obolum ab emptore, et unum obolum a venditore. De obolis alutariorum et pellipariorum. Pelliparii istius ville sunt immunes de obolis sabbati. . . . . . Oboli alutariorum sunt episcopi et comitis, et de sex sabbatis et nundin. kalendarum maii; de quibus sex sabbatis et nundina, ventus bladi diei sabbati ante festum B. Eusebii, et diei sabbati post, in quibus episcopus habet medietatem; videlicet unum de sabbatis et comes alium, et in alio de sabbatis, episcopus capit aliam medietatem totus solus, et comes aliam partem, excepto quod in parte comitis accipit S. Eusebius tertiam partem. Die sabbati ante festum B. Germani, et die sabbati post, S. Germanus accipit tertiam partem in qua die sabbati sibi placuerit. Comes et episcopus participant residuum per medium. De proventibus quitis comitis et episcopi. Proventus diei sabbati ante kalend. maii, et redditus diei sabbati post, sunt immunes episcopi et comitis. De sex sabbatis in quibus quilibet panetarius de extra villam debet denariatam panis. Quilibet panetarius de extra villam debet in illis sex sabbatis supradictis denariatam panis. De illis qui vendunt ad fenestram. Omnes qui tenent fenestras, vendentes allia vel erucas, debent in qualibet sabbati obolum de suo mercato. In sex sabbatis debet quilibet denariatam de quocumque ortolagio vendat, nisi fuerit de suo orto; et si de suo orto fuerit, nihil debet. De aillariis. Quicumque adducit allia vel erucas ad vendendum in hac villa, debent, die sabbati, de quadrigata unum denarium episcopo et comiti, et in septimana de qualibet glenna unum obolum, si valeat duodecim denarios aut plus; et si non valeat duodecim denarios nihil debet, et si fuerit de suo orto, et ortum sit de sauvamento, nihil debet et revenditores de hac villa nihil debent, exceptis sex diebus sabbatis in quibus quilibet debet denariatam, et revenditores de extra qui afferunt ad collum vel ad bestiam, debent obolum de ortolagio suo in quolibet die sabbati, exceptis sex sabbatis quibusdam quilibet debet denariatam episcopi et comiti. De coustumis nundinarum de panetariis istius ville. Die nundinarum quilibet panetarius et quilibet revenditor panis istius ville, debet denariatam panis.... libitum post nundinas. Coustuma de nundinis calendarum maiarum, de quibus due partes sunt episcopi, et tertia comitis. Pelliparii istius ville qui sunt quitti de ventis, cordubanarii, vacarii, savetarii ipsius ville debent, quilibet, unum obolum. Mercerii qui sedent ad terram unum obolum. Omnes alii menestrel. sedentes ad stallum, si sint de ista villa vel de extra, quilibet debet unum denarium. De ovitariis qui vendunt in nundinis. Omnes illi qui vendunt..... in nundinis debent denariatam....... Et illi qui vendunt allia quilibet denariatam alliorum. De illis qui vendunt patellas et cacabos. Omnes illi qui vendunt cacabos vel patellas existentes de villa, valore duodecim denariorum aut plus, quelibet petia debet obolum. De vendentibus culcitras existentibus de extra villam. Omnes de extra villam vendentes culcitras, debent de qualibet culcitra unum den. De cucufariis. Quelibet cucufaria debet unum denarium et duas levatas ad manum. De Ferronis. Omnes vendentes ferrum debent unum denarium. De equis. Quilibet equus venditus et emptus, de stantibus de extra villam, debent VIII den. quatuor denarios ab emptore, et quatuor denarios a venditore; et si fiat cambium de equo ad equum, et habeant soutas, quilibet debet octo den. et si non habeant soutas nihil debent. Jumentum debet duos den., bos unum denarium, vaca unum denarium; capra, asinus, porcus, sus, quilibet unum obolum. De ovibus et arietibus. Duodena arietum et ovium debet IV; et si non fuerit duodena, quodlibet caput debet I obolum. De venta alutarii. Duodena alutarii venditi debet IV den. De alutis. Duodecim alute vendite debent II den. De aliis coriis. De quolibet corio vendito in sex sabbatis et nundinis unum obol. De sale ducto extra villam. Modius salis ductus extra villam, in sex sabbatis et in nundina debet duos den. De potariis. Quilibet adducens poteries de extra villam debet denariatam; et ille qui est de villa debet unum, et in sex sabbatis similites. Coustuma de foro. Omnes de villa ista vendentes ad estallum, debent per quamlibet quidenam unum obolum, et illi de extra villam vendentes similiter ad estallum, debent in quolibet sabbati unum obolum. De unctariis. Unctarii et unctarie debent in quolibet sabbati unum obolum. De panetariis extraneis. Panetarii extranei debent in quolibet sabbati unum obolum. De revenditoribus tele. Omnes revenditores de extra villam debent in quolibet sabbati unum obolum, et revenditores istius ville per quamlibet quindenam unum obol. De venditoribus tenentibus fenestram. Quilibet venditor alliorum et erucarum tenens fenestram, debet in quolibet sabbati obolatum mercedis sue. De panetariis coquentibus panem. Quilibet panetarius coquens panem, debet duodecim denarios ad festum Omnium- Sanctorum, de quibus duodecim denarii quatuor sunt vicecomitis, et sex comitis, et alii duo episcopi. De fenestris ubi venduntur panes aut alie res. Quelibet fenestra, ubi venditur panis vel aliud, in simul debet XVIII den. ad festum omnium Sanctorum; de quibus duo sunt vicecomitis, et alii sexdecim comitis. De illis qui vendunt lanas. Vendentes lanas in sex sabbatis, vel in nundina, duodecim denariatas aut plus. Si fuerint de extra villam, quilibet debet unum den. et si fuerint de villa, quilibet debet obolum. De revenditoribus culcitrarum. Venditores culcitrarum debent XII den. ad festum S. Remigii. Coustume curariorum. Quicumque vendit ceram, aut cuminum, aut piper, et sint de Autissiodoro, nihil debent nisi vendant cum his aliud de ligno veluti scutellas et discos et cifos. Et quando vendit de ligno, debet obolum ad quindenam die sabbati. Et quando non vendit de ligno, tunc debet denariatam cere per quinque vices in anno; videlicet ad pascha denariatam, ad festum Omnium-Sanctorum denariatam, ad Natale denariatam, ad Candelosam denariatam, et ad Pentecousten denariatam; et hoc est episcopi et comitis. De illis qui apportant unctum in hac villa. Quicumque affert unctum in hac villa et vendat, solvit de tourtello I obol. si vendat duodecim denariatas; et si minus de duodecim denariatis vendat, nihil solvit, et si fuerit de porco suo et de sauvamento comitis, nihil solvit, et sic tali modo dou siau. De bovibus et aliis bestiis. Bos, vaca, aut alia bestia, si fuerit de sauvamento comitis, nihil debet, nisi vendat infra XL dies, et nisi fuerit mercator, exceptis sex diebus sabbatis supra nominatis. De uncturiis istius ville. Quisquis vendat unctum diebus sabbatis ad estallum, quilibet debet obolatam, et in sex sabbatis supradictis denariatam, comiti et episcopi. De panetariis extraneis. Quisquis affert panem ad vendendum in hac villa, quilibet debet unum obolum die sabbati, exceptis sex sabbatis quibus quilibet debet denariatam. Illi de Digiaco nihil debent, et illi de Patrinant nihil debent, exceptis sex sabbatis quibus quilibet debet denariatam episcopi et comitis. De revenditoribus. In quocumque burgo vendatur panis ad fenestram, aut aliquid aliud, comes habet suos redditus, scilicet de revenditoria panis VI. den. De duocecim denariis habet comes quatuor denarios, et de sex denariis duos denarios. De sale ducendo extra villam. Quisquis ducit sal extra villam Autiss. debet duos denarios de modio, exceptis clericis, monachis et militibus, qui nihil debent; et isti redditus sunt episcopi et vicecomitis. De mensuris S. Germani et S. Juliani ajoustare. Ille qui habet balliam S. Germani debet adjoustare suum modium ad mensuram comitis, et ille baillivus debet conreer habentem chordas et poulanos comitis ipso tertio a III mos. et abbatissa ita debet facere. De paagio piperis. Piper debet paagium. Equus aut mulus II den., asinus I den., asina I ob. Quilibet troussellus super quadrigam debet II den. Paagerius tenet ad equos aut troussellos, ad libitum. Cera debet paagium veluti piper, cordubanarius debet paagium veluti cera, bazenna sicut tela, pelliparia merces, draperia, graingne, aluns, cuminum, cuprum operatum, debent paagium veluti alie res desuper nominate. Res que non debent paagium. Figue, amigdale, risus, dates, castanee, aliqua apothecaria, caro salsata, halec, unctum siaus, aliquis piscis, aliqua caro parata, cannabum, linum, filum, lana; omnia ista non debent ventas. Duo cordub. debet IV den. de ventis episcopo et vicecomiti. Duod. alute II den. episcopo et vicecomiti. In nundina medie Quadragesime non debet quilibet cordub. preter II d.; duod. alute. I den. De portantibus aliquid extra nundinam Quadragesime. Portans aliquid de nundina Quadragesime extra Autiss. pro comestione vel ad seminandum, nihil debet. De vendentibus lanas. Vendentes lanas die sabbati stantes de villa, debent in quindena I obol. Extranei per septimanam, I obol. nisi fuerit de suis bestiis, exceptis sex sabbatis quod quilibet, debet I den. De Escan. Illi de curia de Escan debent ventam, sicut alii et stantes de Escam nihil debent, exceptis sex sabbatis et nundina. De baconibus emptis. Quisquis emat bacones et illos revendat, debet I obol. de quolibet. Census comitis absque stallis. Guillelm. de Dymon, II sol. pro domo sua. Domus Gaufridi Souef defuncti, VI den. Domus B. Marie, VI den. Domus que fuit defuncti Odonis Borgni, XXXII den. Domus Boutiller de foro, IX sol. IV den. et obol. Domus Odinis Saraceni, XII den. De brunellis. Episcopus Autiss. habet medietatem in salagio et brunellis; et de quolibet modio salis vendito et eunte extra, episcopus habet unum den. et comes unum den. et vicecomes unum den.; et de quolibet modio vendito Autiss. episcopus habet semiquarteron salis; et quotiens venditur totiens debet coustumam episcopi, et quotiens mensuratur similiter in brunello, et de sale chariato ad pelam absque brunello, habet episcopus unum den. Episcopus habet in uno die sabbati et in alio non, duas poignias de tribus digitis ad minus quo voluerit telonearius. In foro Autissiod. habet episcopus medietatem, videlicet quia omnes gentes de villa vendentes ad stallum debent in quindena unum obol. episcopo et comiti. Die sabbati ante festum B. Eusebii, et die sabbati post, quilibet de villa debent unum obol. residens ad stallum, et foranei unum den. episcopo et comiti, et in uno de illis duobus sabbatis in quo maluerit, accipit S. Eusebius tertiam partem, et de illo tertio accipit episcopus medietatem. Die sabbati ante festum B. Remigii et die sabbati post, accipit S. Germanus quod vult, et in illo accipit S. Germanus tertiam partem totam quittam. Die sabbati ante calendas maii et sequenti post, accipiunt episcopus et comes, in nundina calendarum maiarum. Habet episcopus duas partes et comes tertiam; videlicet quod omnes vendentes ad stallum de extra et intra, debent unum denarium, exceptis vendentibus sotulares de Cordouan et Vache qui non debent nisi ob. si fuerint de villa Autissiodorensi. In foro bestiarum habet episcopus medietatem, et comes aliam; scilicet quod quilibet bos non existens de sauvamento comitis debet unum den., exceptis sex sabbatis supradictis in quibus omnes boves debent unum den. porcus unum ob. ovis unum obol. et aries unum obol., excepto quod de duobus non solvitur nisi IV den. et venditor equi debet IV den. episcopo et comiti, et emptor similiter IV den. De coriis cum pilis debet li boz IV den. episcopo et comiti; et si non fuerit li boz, corium debet obol.; corium cervi debet I den. episcopo et comiti. Duod. corduain debet episcopo et comiti IV den. et duod. alute debet II den. Duod. caligarum debet episcopo et comiti unum den. Flancha de poiz valens ultra XII den. debent unum obol. Omnes de extra vendentes pelicons et pennas debent obol. de qualibet. Si portant ad collum, et vendant ad stallum, debent I obol. tantum episcopo et comiti. Quicumque de extra vendat pannos in hac villa debet obol. episcopo et comiti, scilicet de petia integra. Illi de extra vendentes molas, debent I den. episcopo et comiti, et revendentes similiter I den. Millia alecium ve dita Autiss. debent II den. episcopo et comiti, et millia alecium extra villam portata, debent II den. episcopo et comiti. Dictus li paëlez de siau venditus ultra XII den. debet obol. episcopo et comiti. Unctum venditum ultra XII den. debet. ob. In planchagio et roagio habet episcopus unum d. comes unum den. vicecomes unum obol.; scilicet plancha II den. catena II denar. charrus V den. cadriga II den. et obol. Ad festum S. Eusebii habent episcopus et comes denariatam panis ab omnibus panetariis et revenditoribus Autiss., et in hac renta habet S. Eusebius VI partem. Similiter ad festum S. Remigii habent episcopus et comes, ab omnibus panetariis et revenditoribus denariatam panis; et in hac renta habet S. Germanus tertiam partem. Simili modo in calendis maii, ab omnibus predictis, denariatam panis de quibus episcopus habet duas partes et comes tertiam partem. Millia de seches debent IV den. episcopo et comiti. Centum anguillarum salatarum debet IV den. Summa morue I den. centum morue IV den. quadrigata de grassis poiz non ducta ad quadrigam debet de XX sol. IV den. episcopo et comiti. Cambium Autiss. debet episcopo, die sabbati ante Natale, quatuor libras. Quisquis emat culcitras et revendat, debet obolum comiti et episcopo ad quindenam. Quisquis emat petiam panni in prato Autiss. ad portandum extra villam, debet de qualibet petia unum obol. episcopo et comiti. Millia maquerellorum debent episcopo et comiti IV den. Corius tennatus integer, qui venditur, debet unum obol. episcopo et vicecomiti, si homo de extra emat. Episcopus et comes habent stalla in simul in foro: et census in foro.